Принц и зачарана Принцеза

Једном давно био је један принц који је живео у једном далеком краљевству на летећем отоку. Имао је крилатог коња, како би могао слетети на земљу или бити у ваздуху. Принц је са собом увек носио свој чаробни мач како би могао причати са својим коњем, јер када би принц дотакнуо неку животињу својим чаробним мачем, могли би баш лепо разговарати.

У једном далеком краљевству живела је принцеза с краљем и краљицом. Када су јој родитељи умрли, принцеза је наследила дворац и богатство, али принцеза је била тужна зато што поред ње нису њезини родитељи него само слуге.

За све то чула је једна зла вештица и прерушила се у продавачицу цвећа да је превари и покраде. Није успела три пута, али вештица се досети да се преруши у гладну и жедну старицу и тако је дошла испред дворца. Тада се принцеза сажали и уведе је у своје краљевство.

Потом је принцеза отишла по храну и воду.

Одједном вештица извади свој чаробни штапић, принцезу претвори у врану, а себе у принцезу.

Тада вештица рече како је прави принц мора пољубити да би се натраг претворила у принцезу. Док је принцеза летела око дворца, угледала је краљевство на летећем отоку. Одлетела је до краљевства, видела је прозор и слетила на њега. Видела је и принца који ју је очарао. Када би принц ишао на земљу, врана би га стално пратила. Принцу је то све било чудно.

Када је једном био на земљи, угледао је дворац, ушао у њега и видео принцезу, која је уствари била вештица. Принц је упита где су краљ и краљица. Она му одговори да су умрли.

Принцу је то све било јако сумњиво. Када је излазио из краљевства, питао је слуге да му кажу шта они знају о принцези. Тако му један слуга приђе и рече како је она тамо принцеза вештица, и да је праву принцезу претворила у врану. Када се принц враћао у свој дворац врана га је и даље пратила. Принц извади свој чаробни мач и дотакне врану и тако врана и принц почеше да причају. Одједном врана рече принцу да је пољуби. Принц пољуби врану и врана се одједном претвори у принцезу. Принц поведе принцезу са собом и заједно оду до вештице. Кад је угледа, извади свој чаробни мач и изведе неку магију. Вештица нестане у тренутку.

Када се све то завршило, принц и принцеза су се венчали и живели срећно до краја живота.

Ален Зец, 3.разред, Основна школа Бијело Брдо